Jeg har brækket benet under en fodboldkamp. Hvorfor vil min ulykkesforsikring først tage stilling til erstatningen om et år?
Ulykkesforsikringen dækker som udgangspunkt, hvis man får et varigt mén efter et ulykkestilfælde. Den kan også dække behandlingsudgifter efter et ulykkestilfælde.   I dit tilfælde har forsikringsselskabet anerkendt skaden, men man er nødt til at vente et stykke tid, før man kan vurdere, om du har fået et varigt mén. Typisk venter selskabet et års tid, før de vurderer, om der er tale om et varigt mén og i så fald, hvor stort det er. Méngraden skal være på mindst 5 pct., før forsikringsselskabet udbetaler erstatning.